《癸巳日长至与世贤太史陪祀山陵往反得律诗十首 其四 用世贤韵》
明代·程敏政

东山岭上冻云重，落木寒山有虎踪。薄宦征行非汉使，老农歌虎似尧封。

沙痕曳白萦枯苇，日脚垂红透曲松。短策羸骖驱不进，滥骑安得马如龙。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。